**ПРОТОКОЛ № 3**

На 29.09.2016 г. се проведе заседание на Районна избирателна комисия – Видин, при следния

**ДНЕВЕН РЕД:**

1. Проект на решение относно привличане на технически сътрудници на граждански договор към Районна избирателна комисия - Видин.

ПРИСЪСТВАХА**:** Павел Петков, Ирена Николова, Светослав Славчев, Лъчезар Предоев, Даниела Георгиева, Елизабет Аврамова, Ирена Дочева, Тодор Вълчев, Калоян Живков, Людмил Василев, Илияна Пекова.

ОТСЪСТВАХА: Даниел Боянов, Петя Борисова.

Заседанието беше насрочено за 17.00 ч. Председателят на РИК – Видин констатира, че е налице изискуемия съгласно чл. 70, ал. 3 от Изборния кодекс кворум за провеждане на заседанието, поради което заседанието бе открито.

**Точка 1:** Проект на решение относно привличане на технически сътрудници на граждански договор към Районна избирателна комисия – Видин.

Светослав Славчев предложи следния проект на решение:

“ОТНОСНО*: 1. Проект на решение относно привличане на технически сътрудници на граждански договор към Районна избирателна комисия – Видин.*

*На основание чл. 72, ал. 1, т. 1 от Изборния кодекс и т.8 от Решение № 3377-ПВР/НР от 16.08.2016 г. на Централната избирателна комисия, Районна избирателна комисия –Видин*

*РЕШИ:*

*1. Възлага на Председателя на РИК – Видин да направи предложение до Областния управител на област Видин за сключване на граждански договори с Пламен Ангелов Димитров, за привличането му като технически сътрудник към РИК – Видин, с месечно възнаграждение от 420лв.*

*2. Възлага на Председателя на РИК – Видин да направи предложение до Областния управител на област Видин за сключване на граждански договори с Милена Севдалинова Евтимова, за привличането му като технически сътрудник към РИК – Видин, с месечно възнаграждение от 420лв.*

*3. Възлага на Председателя на РИК – Видин да направи предложение до Областния управител на област Видин за сключване на граждански договори с Даниела Цветанова Колбина, за привличането му като технически сътрудник към РИК – Видин, с месечно възнаграждение от 420лв.*

*4. Възлага на Председателя на РИК – Видин да направи предложение до Областния управител на област Видин за сключване на граждански договори с Цветомир Стефчов Георгиев, за привличането му като технически сътрудник към РИК – Видин, с месечно възнаграждение от 420лв.*

*5. Определя следния предмет на договорите по т. 1 - 4: Подпомага дейността на РИК – Видин, включително изготвяне на удостоверения на назначените членове на секционни избирателни комисии и на регистрираните застъпници; осъществява телефонна комуникация, записва и предава изпратени съобщения; завежда по установения ред входящата и изходяща писмена кореспонденция; предава получената кореспонденция; води картотека и архив на входящата и изходяща кореспонденция, прави справки по тях; изпълнява други конкретно възложени задачи, свързани с длъжността.*

*6. Срокът на договорите по т. 1 - 4 е до 14 дни включително от произвеждане на изборите или на новия избор (втори тур), ако се произвежда такъв.*

*Решението е изготвено в два еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.”*

Председателят на РИК – Видин даде думата за въпроси и коментари по така предложения проект на решение. Ирена Николова направи предложение вместо предложените лица да бъде привлечен само един технически сътрудник, като предложи РИК – Видин да привлече Бисерка Цецкова Борисова като технически сътрудник. След последвалите разисквания председателят на РИК – Видин предложи да се премине към гласуване на двете предложения за привличане на технически сътрудници по реда на тяхното постъпване.

Първо беше гласуван проектът за решение, предложен от Светослав Славчев, като гласуваха 11 от членовете на РИК – Видин, от които „За“ – 7, „Против“ – 4 (Лъчезар Предоев, Ирена Николова, Тодор Вълчев и Илияна Пекова). Поради липса на изискуемото съгласно чл. 70, ал. 4 от ИК мнозинство, предложеният проект за решение беше отхвърлен.

След това се премина към гласуване на проектът за решение, предложен от Ирена Николова, като гласуваха 11 от членовете на РИК – Видин, от които „За“ – 4, „Против“ – 7 (Павел Петков, Светослав Славчев, Елизабет Аврамова, Ирена Дочева, Калоян Живков, Даниела Георгиева и Людмил Василев). Поради липса на изискуемото съгласно чл. 70, ал. 4 от ИК мнозинство, предложеният проект за решение беше отхвърлен.

При последвалите дебати не беше постигнато компромисно решение между членовете на РИК – Видин по отношение на броя и поименния състав на техническите сътрудници, които да бъдат привлечени на граждански договор към комисията, поради което заседанието бе закрито от Председателя на РИК – Видин в 18.00 ч.